Doi tineri din Vaslui au dat ”spargerea” la un automat de colectare al pet-urilor de plastic dintr-un magazin Lidl. Cuplul a adus sute de sticle reciclabile – pe care le-au depozitat într-o față de plapumă. Vasluienii sunt părinții a 5 copii, iar recuperarea garanției de 50 de bani/ recipient – care face parte din Sistemul de Garanție Returnare – a devenit principala lor sursă de venit.
Sistemul de Garanție Returnare pentru ambalajele de sticlă, plastic sau aluminiu reprezintă o modalitate prin care românii plătesc o garanție de 0,50 de bani atunci când cumpără o băutură de la magazin, garanție pe care o pot recupera returnând ambalajul gol la unul din punctele de colectare – fără a avea nevoie de bon fiscal. Fie că sunt atenți cu mediul înconjurător, fie că doresc să-și recupereze banii, unii românii vânează ambalajele băuturilor cu simbolul ”Ambalaj cu garanție”. Este și cazul a doi părinți din Vaslui – pentru care recuperarea celor 0,50 bani – de la orice băutură de până la 3 litri – a devenit principala sursă de venit.
Cei doi vasluieni sunt părinții a 5 copii, iar recuperarea garanției de 0,50 de bani este principala lor sursă de venit. Recent, cuplul a fost surprins în incinta unui magazin Lidl – la centrul de reciclare al ambalajelor, venind cu peste 100 de sticle depozitate într-o față de plapumă încăpătoare. Sunt zile în care tineri câștigă peste 100 de lei.
Programul SGR a fost implementat în România pe data de 30 noiembrie 2023, iar ambalajele purtătoare de garanție (băuturi răcoritoare, bere, cidru, vin, băuturi alcoolice) au intrat pe rafturile magazinelor treptat – până la epuizarea stocurilor existente deja pe rafturi. În luna ianuarie 2024, au fost returnate doar 1% din ambalajele care purtau simbolul SGR. Produsele non-SGR vor mai putea fi comercializate până pe data de 30 iunie 2024.